*Projekts*

Latvijas Republikas ministru kabinets

2019. gada \_\_.\_\_\_\_\_\_\_\_ Noteikumi Nr.\_\_

Rīgā (prot. Nr. \_\_.\_\_§)

**Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi”**

*Izdoti saskaņā ar Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu*

Izdarīt Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (Latvijas Vēstnesis, 2016, 116. nr.; 2018, 23. nr.) šādus grozījumus:

1. Izteikt 14. punktu šādā redakcijā:

“14. Uz finansējumu nevar pretendēt, ja uz šo noteikumu 13.1. un 13.2. apakšpunktā minēto projekta iesniedzēju ir attiecināmi Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 23. pantā noteiktie projekta iesniedzēju izslēgšanas noteikumi.”

2. Izteikt 37. punktu šādā redakcijā:

“37. Projektu var īstenot ne ilgāk kā līdz 2022. gada 31. decembrim.”

3. Izteikt 57. punktu šādā redakcijā:

“57. Atbalstu gala labuma guvējiem sniedz šo noteikumu 13. punktā norādītie finansējuma saņēmēji. Sadarbības iestāde izvērtē šo noteikumu 13.1. un 13.2. apakšpunktā minētā finansējuma saņēmēja atbilstību Komisijas regulai Nr. 1407/2013. Finansējuma saņēmējs izvērtē gala labuma guvēju atbilstību Komisijas regulai Nr. 651/2014. Izvērtējuma dokumentus sadarbības iestādē iesniedz šo noteikumu 13.3. apakšpunktā minētais finansējuma saņēmējs. Lēmums par komercdarbības atbalsta piešķiršanu saskaņā ar Komisijas regulu Nr. 651/2014 ir šo noteikumu 13.1. un 13.2. apakšpunktā minētā finansējuma saņēmēja lēmums par atbilstību komercdarbības atbalsta normām. Lēmums par komercdarbības atbalsta piešķiršanu saskaņā ar Komisijas regulu Nr. 1407/2013 šo noteikumu 13.1. un 13.2. apakšpunktā minētajam finansējuma saņēmējam un Komisijas regulu Nr. 651/2014 šo noteikumu 13.3. apakšpunktā minētajam finansējuma saņēmējam ir sadarbības iestādes lēmums par atbilstību komercdarbības atbalsta normām.”

4. Papildināt noteikumus ar 57.1 punktu šādā redakcijā:

“57.1 Lēmumu par komercdarbības atbalsta piešķiršanu projektu ietvaros var pieņemt līdz 2021. gada 30. jūnijam saskaņā ar Komisijas regulas Nr. 1407/2013 7. panta 4. punktu un Komisijas regulas Nr. 651/2014 58. panta 4. punktu.”

Ministru prezidents A. K. Kariņš

Ekonomikas ministrs R. Nemiro

Iesniedzējs:

Ekonomikas ministrs R. Nemiro

Vīza:

Valsts sekretārs Ē. Eglītis